
Guardacosta y Polis ta 
detene 3 di 9 ilegal cu a 
subi tera na Baby Beach 

Pa mas despues confisca algo kilo di droga cu nan kier a importa 



AYERA diabierna marduga, 
pa mas o menos 4’or, Guard- 
acosta y Polis a detene tres 
persona cu a purba drenta ile- 
galmente na Aruba. 

Nan tabata scondi na Baby 
Beach den e area di e restau- 
rant. Segun un di nan, ta nuebe 
persona nan ta. 

Polis a cuminsa cu un buskeda 
den e area, pero no a logra haya 
nada. A listra un auto tambe, 
pero no a haya ningun iregu- 
laridad. 

Locual ta sigur cu intentonan 
pa drenta nos isla ta sigui 
apesar di control regular n’e 
entradanan. 

Un buskeda a continua part’i 
mainta despues di ricibi in- 
formacion cu tin mas persona 
ilegal a subi tera via boto y cu 
nan ta scondi. 

Ilegalnan ta sigui drenta apesar 
cu Polis ta controla, pasobra 
nan ta sconde y warda te ora 
cu Polis bandona nan post pa 
despues nan sali of auto ta 
busca nan. 

Esaki tabata e caso tambe 
ayera mainta, pero e biaha aki 
despues di detene 3 di 9 ilegal, 
Polis a continua cu e buskeda, 
cu a resulta den otro detencion. 
E persona ilegal a bisa Polis 
cu un Nissan March shinishi 
mester a busk’e. Durante e 
buskeda, a topa tambe cu bul- 
tonan di droga y tuma tur esaki 
den beslag y transport’e pa 
Mariniers Kazerne, pendiente 
di mas investigacion. 

Di acuerdo cu mas informa- 
cion despues e boto cu a trece 
nan, a laga algun droga atras 
tambe, cu mientrastanto a keda 
confisca y e detenidonan aki lo 
tin cu bay na responde p’e car- 
gamento aki. Den un proximo 
biaha, lo no vacila na tira riba 
e botonan aki cu ta trece droga 
pa malogra nos hobennan. 

Ta di spera cu nos cadena hu- 
dicial sigui cu e bon trabao, 
y laga esnan cu kier drenta 
ilegalmente Aruba, cu no ta 
facil mas. 

Cu tin hende na Aruba cu tambe 
tin rabia riba esnan LGBT 



DESPUES di e susedido lamentable den e nite-club Pulse, cu te awor a 
costa morto di 49 ser humano, tur esaki a ser repudia pa comunidad di 
henter mundo. 


Na Aruba, e organisacion cu ta sali p’esnan homo of LGBT, cu 
ta Alfa, tambe a condena e acto aki y a cuminsa cu un registro 
na nan sede, esta na Jimmy’s. 

Poco dia pasa, den combersacion di Presidente di Alfa, 
Maikel Kelly, el a informami cu na Aruba tambe tin hende 
cu ta anti esnan LGBT. 

Ayera den oranan di madruga, ata esnan cu no ta 
gusta nada di LGBT, a dicidi di scirbi nan opinion 
riba muraya di Jimmy’s, unda ayera nochi tabatin 
un ceremonia pa recorda esnan cu a perde nan 
biba. 

E hecho aki ta di lamenta, pasobra e ta de- 
mostra y confirma cu na Aruba tambe tin 
hende cu ta anti-homo. 


Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 


S? www.facebook.com/awemainta 


583-1400 


www.awemainta.com 


583-1444 


L 1 

Negociacion CAO cu Kooyman a bolbe pega 

Trahadornan kier un aumento di mas di 750 florin pa luna 

Nan a dicidi di boycotea tur entrada, pero Polis a mustra cu esaki no por 



DOR di impasse di negociacion di CAO entre 
Kooyman y sindicato FTA a practicamente 
henter dia ayera, den presencia di Mediador 
di Gobierno, Anselmo Pontilius. 

Pero na final di dia, e partidonan no a logra 
yega na otro ainda. Ambos partido a keda dis- 
puesto pa sinta atrobe, e fin di siman aki, sim 
ester, pasobra Kooyman como FTA kier sali for 
di impasse aki. 

Mientrastanto e Megastore aki ta keda habri, 
pa sigui duna servicio, maske con dificil e por 
ta, pero lo keda honra e clientela cu loke nan 
mester. 

Pero loke a haci e situacion mas fastioso ainda, 


demostrando cu e tra- 
hadornan mes no kier 
acepta proposicion cu 
tin riba mesa, unda e.o. 
lo haya un aumento sa- 
larial di 750 florin, pero 
kier doble di esaki, loke 
no por. 

Y esey a pone cu algun 
di nan a dicidi di bay den un tipo di forza bruto, 
ora cu nan a dicidi di laga sera tur entrada cu 
ta conduci n’e Megastore. 

Gerencia di Kooyman a pidi nan abogado pa 
inmediatamente cuminsa cu un caso sumario, 
unda sigur lo exigi un daño y perhuicio. 

Gerencia di Kooyman tin tur comp- 
rension pa nan accion di welga, pero 
nan mester sa tambe, cu nan no por 
tuma decision manera ayera tardi, di 
blokea tur entrada pe tienda. 

Polis a bin n’e sitio y a mustra esnan 
den accion, cu nan no blokea e en- 
tradanan, pasobra esaki ta violacion 
di libertad di haci negoshi. 


E punto di discucion t’e exigencia di 
sindicato FTA pa un aumento struc- 
tural adicional di 1.5% pa aña pa 
2017 y 2018. Esaki ta un exigencia 
adicional riba Kooyman su sistema 
anual di evaluacion abase di funcio- 
namento general. 

A base di e sistema di evaluacion, 
personal ta ricibi un aumento anual 
entre 2% cu 4%. Solamente esnan 
cu no ta cumpli den su totalidad cu 
exigencianan di evaluacion, no ta 
ricibi aumento. Esaki ta ensera den 
practica mas of menos 10% di per- 
sonal di Kooyman. 

Juri Kooyman, den un splicacion 
duna na AWEMainta a tuma un 
ehempel di un trahador cu a cum- 
insa traha 10 aña pasa, cu un salario 
di Afl. 1425,= . Despues di 10 aña, 
awe e ta na un salario di sigur Afl. 
3000, = . Ningun otro negoshi na 
Aruba ta paga un salario asina na un 
sales person. 

A consecuencia di e sistema aki 


conhuntamente cu e aumento structural duna 
entre aña 2011 y 

2016, personal di Kooyman a bay un averahe 
di 20,6% dilanti den salario. 

E inflacion durante e periodo aki tabata 3,5%, 
cu ta nifica un aumento salarial real di 17% 
durante un periodo di 5 aña. 

Kooyman ta tribi di vocifera cu nan condi- 
cionnan laboral secundario ta hopi bon com- 
para 

cu e averahe den e sector di retail. Ta evidente 
cu un aumento structural salarial di e dimen- 
sion aki no por wordo manteni riba termino 
largo. 

Den e economia actual Kooyman no por cumpli 
adicionalmente na exigencia di un aumento sa- 
larial structural. Y esaki FTAy su miembronan 
aparentemente no ta compronde. 

Kooyman ta convenci di a ofrece un pakete 
atractivo y competitivo. Esaki ta ensera un 
aumento 

salarial anual di un averahe di 2.5% pa aña p’e 
proximo tres aña. 

E sistema ta abase di evaluacion anual di 
prestacion di Kooyman su personal. Conhunta- 
mente cu sistema di evaluacion, Kooyman ta 
ofrece su personal pa hopi aña diferente condi- 
cion laboral secundario faborabel. 

Esaki ta p.e. regla di pensioen, averahe di 
20 dia di vacacion, vakantietoelage anual y 
13de maand como bonus salarial den luna di 
december. Ademas Kooyman ta inverti consid- 
erablemente den training di su personal. Tur 
esaki a keda rechasa pa FTA y su miembronan. 
Durante negociacionnan Juri Kooyman a bisa 
cu nan ta keda habri pa sigui delibera y si mes- 
ter anochi y henter fin di siman aki, pa yega na 
un solucion. 

Kooyman tin e confianza cu negociacionnan 
por bay sin interupcion y ta spera cu por logra 
un acuerdo cu sindicato FTA mas pronto cu ta 
posibel. 


Avenida Milo J.Croes # 118 - A 

Tel: 5883948, Fax: 5883945 

Dilanti Flora Market na Dakota 

Horario: 8.30AM-5.30PM (nonstop) 
E-mail: doorhandle @ setarnet.aw 

HENGEN * BETONDUIMEN * 
GRONDGRENDELS * SCHUIVEN 
RAVEELDRAGERS 
PERGOLADRAGERS* WINDHAKEN 


HOUSE FOR SALE 

BY OWNER 



3 bedrooms, 1 bathroom, stairs, full house has tiles, 
living room & kitchen with verticle blinds, 
kitchen cabinet, garage space for 2 cars, 
storage wood house, yard all with pavers & 
white stones, landscaping and 
Erfpacht 189 m2 house 82 m2 house in 
FCCA Residence Bushiri Caya Soeur Dorothea 19. 

Price AWG 200.000 

Please ca!i 592-1186 or inbox msg, 
only serious person. 


(« 

Segun Hues, MEP a actua corectamente 


Gerick Croes 
perde su caso 
contra MEP 


DIABIERNA ultimo, Hues a duna veredicto den e caso den cual 
Gerick Croes a demanda partido MEP. 

Hues a rechasa e demanda di Gerick, y pues MEP no mester 
rectifica nada, ni paga daño di 52 mil florin, manera cu 
Gerick a demanda. 

Tambe Hues a bisa cu e forma con MEP a atende cu 
e asunto tabata bon, y cu ni presidente di partido dr. 

Gerrit Croes, ni lider di partido sra. Evelyn Wever- 
Croes, a comete ningun acto incorecto cu Gerick. 

Den discusion den e caso aki tabata si MEP of su 



integrantenan por a susha nomber di Gerick of por 
a atacha su reputacion of carera, y den esaki Hues a 
conclui cu no tabata e caso. 

Partido MEP a emeti e siguiente declaracion 

“Partido MEP a pasa den un proceso dificil ultimo 
simannan, despues di a bira victima di ladronicia di 
casi 15 mil florin. 

Mientras tanto, e placa a wordo recupera, y partido 
a tuma tur medida di precaucion pa algo asina no 
sosode nunca mas. 

Dirigentenan di partido a haci tur lo posibel pa atende 
e asunto aki internamente y liher, sin duna publici- 
dad. Lamentablemente e noticia a bay den publicidad. 
Nos ta contento cu awor e proceso aki a finalisa, y pa 
partido MEP nos ta cera e capitulo awor. 

E tabata sigur un proceso doloroso y penoso pa tur 
envolvi, specialmente ora ta trata di un persona cu 
nos a deposita tur nos confiansa den dj’e. 

Pero mes momento e tabata un proceso necesario, 
pasobra integridad pa partido MEP no ta un palabra 
so, sino un mision, y bo ta prueba esey cu hechonan, 
cuminsando den bo propio partido. Awor cu esaki 
ta tras di lomba, nos lo sigui enfoca tur nos energia 
atrobe riba nos lucha contra e gobernacion mas malo 
cu nos pais a conoce, y pa hiba e pais aki padilanti.” 


Stichting Middelbaar Onderwijs Aruba 

Colegio Arubano 

Het bestuur van de SMOA roept sollicitanten op voor de functie van 

NETWERK/SYTEEMBEHEERDER M/V 

De Functie: 

De werkzaamheden worden verricht binnen een onderwijsinstelling voor voortgezet onderwijs HAVO/VWO. 

De netwerk/systeembeheerder is verantwoordelijk voor het goed functioneren van meerdere computersystemen 
binnen de organisatie. Hiervoor moet de netwerk/systeembeheerder o.a. de hardware en software up-to-date 
houden, voldoende back-ups in het systeem hebben en het netwerk beveiligen. 

De belangrijkste functie-eisen voor de netwerk/systeembeheerder: 

> draagt zorg voor de installatie en inrichting van applicaties en systemen, beheert deze, doet 
voorstellen en brengt technische wijzigingen aan; 

> signaleert onregelmatigheden van systeemgebruik en hardware storingen, lost deze op of laat 
deze verhelpen; 

> verricht operationele beheertaken en draagt zorg voor de (informatie)beveiliging; 

> is intermediair tussen gebruikers en automatiseringsdeskundigen/leveranciers; 

> beheert de technische infrastructuur, besturingssystemen en systeemdocumentatie; 

> signaleert en meldt storingen en afwijkingen in relevante systemen en applicaties; 

> stelt testscenario's op, beoordeelt systeemaanpassingen en voert tests uit; 

> stelt gebruikersprotocollen, procedures en gebruikershandleidingen op en houdt deze bij; 

> fungeert als vraagbaak of frontoffice en verstrekt informatie aan medewerkers, bedrijven en 
instellingen; 

> theoretische en praktische kennis van het vakgebied; 

> kennis en ervaring met Windows Server 2012 en VMware. 

Opleiding: 

> HBO richting informatica of gelijkwaardige opleiding. 

Aangeboden wordt: 

> Salariéring en secundaire arbeidsvoorwaarden overeenkomstig Bezoldigingsbesluit 
en regelingen voor ambtenaren; 

> Vacature voor 40 uur in de week; 

> Vacature ingaande per 1 september 2016; 

> Een prettige werkkring met een grote mate van zelfstandigheid en verantwoordelijkheid. 

Schriftelijk solliciteren met motivatiebrief en curriculum vitae uiterlijk 3 weken na verschijnen van deze 
advertentie. Sluitingsdatum is 9 juli 2016. Sollicitaties via e-mail richten aan: het Bestuur van de Stichting 
Middelbaar Onderwijs Aruba, Colegio Arubano, t.a.v. mevrouw Josefina Schotborg, HR Adviseur. 

E-mailadres: iosefina.schotborg@colegioarubano.aw 

Voor meer informatie verwijzen wij u naar onze website: http://colegio.ca-ict.net/ 

Acuerdo entre Citgo Petroleum Corporation y Aruba ta totalmente transparente pa pueblo 

San Nicolas tabata centro di informac on diahuebs 
henter dia relaciona cu apertura di refineria 

Ministernan Eman, de Meza y Croes 
cu team negociador a duna presentacion informativo na varios gremio 


SAN Nicolas tabata centro di informacion 
diahuebs henter dia. For di mainta caba pre- 
paracionnan a cuminsa p’e diferente sesion di 
informacion por a cuminsa. 

Durante dia, un cantidad grandi di miembro 
di IOWUA tabata presente pa haya mas in- 
formacion cu ta di sumo importancia pa nan. 
Tambe tabatin un sesion informativo pa un 
grupo grandi di representante di contratis- 
tanan activo den e refineria, un tempo tabata 
activo of kier bira activo den e refineria. 

Gremionan comercial, incluyendo represent- 
antenan di San Nicolas Business Association, 
Camara di Comercio, Asociacion di Contratista 
Arubano (WAB), AHATA y ATIA tambe a 
atende e reunionan. Mas anochi tabatin 
un Town Hall Meeting caminda a duna tur 
informacion na pueblo en general y tabata 
sumamente bon atendi. 

Durante di e sesionnan di informacion, a duna 
informacion tocante di e diferente acuerdonan 
cu a wordo firma, cu Aruba awor ta doño di 
e refineria y con esey ta traha den henter e 
structura nobo, detayenan di e lease cu Citgo 
ta bay pa Aruba pa uzo di e refineria, e dife- 
rente impuestonan cu e operador di e refineria 



DRAGON 


CD & ELECTRONICS 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


Dcago n specvA's. 



Samsung note edge 


blusport4.5 Samsungs3 mlnl 
atl. 210.00 afl. 315.00 


Also: Samsung S5 . s5 mini, Samsung S4, Samsung 4 mini, S3 mini etc.. 
Accessories for ail Samsung and Iphone models 

TosNbaLaptop 15.6‘4Gb 320Gb Harddisk. Afl. 900.00 
Hp Ink catridges, Universal laptop adapters etc.. 
iTunes gift cards $ 10.00, $ 15.00 and $25.00. 

Google p(ay cards and Playstation Network cards. 

Sales, repair and accessories for all Samsung models and other cellulars. 
Unlock, reload, neset, upgrade, replace lcd, keypad, speaker etc. 


ta bay paga, cu tur hende cu a traha 
den refineria por bay traha bek y te 
hasta Arubianonan cu a bay exterior, 
e sistema di opera cu gas haciendo 
e operacion uno mucho mas limpi, 
‘berde’ pa nos medio ambiente y 
tambe e diferente terenonan cu 
Aruba ta bay haya bek for di Valero. 
E lista aki ta djis algun di e topiconan 
cu a wordo trata. 

E presentacion a wordo haci dor di e 
team negociador di Aruba cu a traha 
duro y hopi largo pa por a logra e 
acuerdo sumamente importante pa 
San Nicolas, su economiay Aruba en 
general. Preguntanan a wordo con- 


testa te den detaye dor di Ministernan Eman, 
de Meza, Croes y tambe pa diferente miembro 
di e team negociador. 

Durante cada un di e reunionnan, por a mira 
cu tabatin hopi interes for di e diferente gre- 
mio mirando e cantidad di preguntanan cu a 
wordo haci. 

For di banda di tur e gremionan a bin e peti- 
cion pa yuda duna mas informacion pa nan 
miembronan. 

For di banda di Gobierno tambe ta sigui cu 
mas di e reunionnan aki pa Aruba henter por 
sa di e desaroyo sumamente importante aki pa 
Pais Aruba y su perspectivanan economico p’e 
siguiente decada. 

Zr. Ms. Groningen ta intercepta 
400 kilo di cocaina na Islanan Ariba 

E barco di patruya di Marina 
Real, Zr. Ms. Groningen a 
intercepta mas o menos 400 
kilo di cocaina na Islanan 
Ariba, St. Maarten, Sabay St. 

Eustatius. N’e momentonan 
aki Zr. Ms. Groningen ta 
patruyando pa Guardacosta 
di Caribe. 


E avion di patruya, Dash-8 
di Guardacosta di Caribe a 
detecta un boto sospechoso 
durante nan patruya y a nota 
cu e tripulacion tabata ben- 
tando nan carga for di bordo. 

Mesora e helicopter di Gro- 
ningen, e NH90 a lanta buelo 
p’asina por determina e posi- 
cion exacto na unda e carga 
a keda benta. 

E FRISC cu ta e boto inter- 
ceptor rapido di Groningen 
a bay n’e luga indica pa por 
tuma e carga a bordo. A bin 
sali na cla cu ta trata di cocaina, bon paketa y haci pisa di manera cu e ta dificil pa esaki detecta riba lama. 

Awe mainta, Zr. Ms. Groningen a drenta haf di St. Maarten ceremonialmente y a haci entrega di e cargamento na autoridadnan di St. Maarten. 
Despues di e periodo hunto cu Guardacosta, Groningen lo tuma parti na e ehercicio anual di horcan na Isla Riba pa sigui pa Corsou caminda 
otro siman nan lo drenta haf ceremonialmente. 



MEP a manda condolencia pa Labour Party 



ARUBA, June 16, 2016 

LABOUR PARTY 
UNITED KINGDOM 
Att.: mr Jeremy Corbyn 
LEADER, 


Dear comrade, 

We condemn, in the strongest terms the horrific murder 
of the young and courageous labour MP Jo Cox. 

On behalf of our party Movimiento Electoral di Pueblo 
(People’s Electoral Movement) of ARUBA, we express our 
deepest condolences to the Labour Party and the Labour 
family. 

Our thoughts and prayers are with her husband and kids. 
We also wish to express our solidarity with the British 
people at this time of grief. 

On behalf of the MOVIMIENTO ELECTORAL Dl PUEBLO 
(MEP) 


EVELYN WEVER-CROES 
LEADER 



RECIENTEMENTE, lider di partido MEP, Evelyn Wever-Croes 
a expresa su sentimentonan pa locual ta e asesinato di sra. Jo 
Cox. 

“Nos a keda hopi conmovi p’e asesinato di miembro di Par- 
lamento Britanico Jo Cox. * 

Den nomber di partido MEP, nos a expresa nos convivencia y 
condolencia na lider di Labour Party, partido aliado di MEP. 
Ultimo tempo nos ta wordo confronta cu hopi crimennan 
basa riba odio contra gruponan y personanan basa riba 
nan religion, rasa, orientacion sexual y preferencia 
politico. 

Esaki ta si lamenta. Ban demostra mas tolerancia 
y respet pa otro, pa evita cu algo asina por pasa 
na nos pais. Cu sra. Jo Cox sosega na paz”, 
tabata palabranan di lider di MEP Evelyn 
Wever-Croes. 

KASHI boluntariamente ta retira for 
di mercado un variedad di baranan 
dor di posibel riesgo pa salud 

Despues cu e suministrador di e simiyanan di 
Girasol a incrementa e alcance di productonan impacta 


KASHI Company ta anuncia e retiro boluntario di dos variedad di baranan di e marca KASHI, 
incluyendo uno importa pa Aruba pa clientenan, pasobra cu nan ta contene ingredientanan 
traha cu simiyanan di girasol (zonnebloem) distribuyi p’e suministrador SUNOPTA, cu 
posiblemente ta contamina cu Listeria monocytogenes. 

Listeria monocytogenes por causa infeccionan serio y den cierto caso fatal pa muchanan 
chiquito, hendenan bieu of fragil of cu un sistema imuno cu ta debil. 

Apesar cu personanan den bon salud por sufri pa un periodo corto simptomanan manera 
keintura halto, dolor di cabes severo, nausea, rigidez (stijfheid) dolor di stoma of diarea, 
infeccion di Listeria por causa malparto of cu e mucha por nace morto serca muhernan na 
estado. 

E compania no a ricibi informe di niun enfermedad te cu dia di awe. 

Con por identifica productonan cu ta wordo retira: 

Productonan cu ta wordo retira na Aruba ta inclui 1 variedad di Kashi snackbar. 



Product 

Name 

Batch Number 

Better If Used Before Date/Best If 
Used By Date 

Production Date 
MM/DD/YYYY 

UPC Code 

Size 

Kashi® 

Trail 

Mix 

Chewy 

Granola 

Bars 

RE08026B, RE11106B, 
REl 1116A, RE06236B, 
REl 1136A, RE08026A, 
RE10076B, RE11136A, 
RE01057A, RE08026C, 
RE10046B, RE11136A, 
RE08026A, RE10046B, 
RE10056B, RE10056C, 
RE08026B, RE01057A, 
RE08026A, RE08026C, 
RE10046B, RE06216B, 
RE08036B, RE11096C, 
RE11116B, RE08036C, 
REl 1126A, REl 1126A, 
RE06216C 

MARCH 

01/17 or before 

11/06/2015, 

02/14/2016, 02/15/2016, 
09/27/2015, 02/17/2016, 
01/11/2016,04/10/2016, 
01/08/2016, 01/09/2016, 
09/25/2015, 11/07/2015, 
02/13/2016, 02/16/2016 

18627 03000 

(7.4 oz carton with 6-1.2 
oz bars) 

Kashi® 

Trail 

Mix 

Chewy 

Granola 

Bars 

RE07306A, RE07306B, 
RE07306C, RE07316A, 
RE09036A 

MARCH 

01/17 orbefore 

11/03/2015, 11/04/2015, 
12/08/2015, 04/10/2016 

18627 10301 

42 oz (35 ct) 


Imagen di e product por wordo mira na at www.consumeralert.kashi.com . Niun otro producto di KASHI of BEAR NAKED ta cay bao di e retiro 
boluntario aki. 


Personanan cu a cumpra productonan afecta por retorna esaki nan e puntonan di benta caminda e producto a wordo cumpra. 
Si tin pregunta por tuma contacto cu KASHI na https://www.kashi.com/contact-us . 

Sweet Peppers 

ta ofrece variedad 

di 'SWEET DEALS' tur dia! 



SWEET Peppers ta un restaurant y bar 
comodamente ubica den e Caribbean 
Palm Village Resort y tin un di e miho 
secretonan di cuminda na Aruba, pero e 
doñonan Anky y Harold Paesch ta cla pa 
cambia esey cu nan variedad di ‘sweet 
deals’ ofreci diariamente. 

Anky y Harold Paesch tin hopi aña den e 
negoshi di restaurant. Nan a crea nomber 
pa nan mes como Major Domo y Factotum 
n’e restaurant gourmet di Aruba, Chez 
Matilde, den transcurso di dos decada. 

E apertura di Sweet Peppers algun aña 
pasa tabata un soño cu a bira realidad pa 
ambos cu semper tabata kier maneha nan 
propio restaurant. 

Basa riba comentarionan di Sweet Pep- 
pers naTripAdvisor, sin duda alguno nan 
ta birando grandi den nan carera largo. 

Sweet Peppers ta ofrece ‘sweet deals’ 
manera e All-You-Can-Eat BBQ Ribs riba 
diadomingo. 

Sin laga afo e All-You-Can-Eat Grouper 
riba diamars. 

Kinan bo ta sigui un lista di 
specials cu Sweet Peppers ta 
ofrece diariamente: 

2X1 Happy Hour: Disfruta di tres Hap- 
py Hour tur dia! Cu ‘two-for-one’ drink 
specials di merdia pa l:00pm, 4:00pm pa 
6:00pm, y 9:00pm pa 10:00pm. Esey ta 


hopi ‘happy’ y ta cubri tur gusto faborito, 
incluyendo frozen drinks. 

Sunday All-You-Can-Eat BBQ Ribs: 

Sabroso ribs grill na perfeccion cu e 
miho BBQ sauce den Caribe. Solamente 
$23.95 pa persona, siguramente bo no 
lo arepenti. 

Monday Italian Night: Sweet Peppers 
ta ofrece faboritonan manera Lasagna 
Bolognese, Scampi cu Vongole, Scampi 
FraDiablo, Chicken Parmigiana, y Pizza 
Mararita. Cada plato Italiano ta bin cu un 
Cesar Salad complementario. 

Tuesday All-You-Can-Eat Grouper: 

Un di e platonan mas poplar rib’e isla 
ta e grouper fillets na Sweet Peppers pa 
solamente $23.95 papersona, cual sabor 
bo no lo lubida nunca. 

Wednesday Karaoke Night: Tur hen- 
de mester laga nan ‘inner rock star’ los de 
bes en cuando, y Karaoke Night na Sweet 
Peppers ta e lugar perfecto pa haci esaki. 
Di 9: OOpm pa 11: OOpm tur diaranson, bo 
por subi escenario y interpreta algun di 
bo canticanan faborito cu bo amigonan. 

Friday Finger-Lickin’ Fish Night: 

Unda mas bo poe haya tanto pisca fresco 
pa dos persona na balor di $45? Bo por 
scoge entre e delicioso platonan di lama 
manera lobster, shrimp, calamari y mas. 

Sea bo ta buscando pa un lugar divertido 
pa reuni cu amigonan, famia y colega- 
nan, of bo kier un cena romantico cu bo 
pareha, Sweet Peppers sigur tin e espacio 
p’abo y e flexibilidad pa cumpli cu bo 
necesidadnan. 

Nos ta ubica den Caribbean Palm Village 
Resort na Caya Frans Figaroa, Noord 43E. 
Pa haci reservacionnan por yama na tele- 
fon +297 5860740 ofmandanosun mail 
na reservations@sweetpeppersaruba. 
restaurant. 








— 


Restaurant(&1Bar 

I Breakfast " LoOCh - OmnfirJ 


Bring your Father to Eat for FREE this Sunday 
(Offer valid only by every party of min. 4 person, 
the Father eats for free) 


WEARELOCATEDATTHE 

CARIBBEAN PALM VILLAGE RESORT 

ACROSS THE NEW POLICE STATION IN N00RD 

more iÑformátion O/sweetpeppersaruba 

DOW den pleno pi 

pa ehecucion di e < 
3 fase di Paraderc 



DIAHUEBS mainta Minister Otmar Oduber conhuntamente cu exper- 
tonan di DOW a anuncia continuacion di Paradera Corridor. 

Fase 3 di Paradera Corridor lo enfoca un poco mas riba e area di Piedra 
Plat segun ing. Francis Gomes. 

Ta trata aki di e area cuminsando pabou di Bright Bakery y lo yega te 
cu Santa Rosa. E parti aki lo keda parti den dos etapa. 

E prome parti lo ta di Bright Bakery te cu e cruzada na Leopoldo Croes 
Ballpark cu ta inclui un cambio grandi den e infrastructura cu lo inclui un 
rotonde n’e t-kruising di Bright Bakery aliviando asina e fluho di trafico. 
E trafico den oranan peek ta pega cu filanan di auto cu ta bin for di 
banda di Bright Bakery y lo kier bira bay sea banda drechi of robes, of 
di autonan cu ta bin for di e direccion di Leopoldo Croes Ballpark y lo 
kier bira bay riba e caminda banda di Bright Bakery. 


A scoge e tipo di rotonde plat unda e vehiculo lo por pasa riba dje manera 
nos conoce den e trafico den Oranjestad banda di Banco di Caribe cu 
su iluminacion apropia. 

Intencion ta pa inicia cu e trabounan aki na inicio di september proximo 
y dentro di 3 pa 4 luna e lo mester keda completa. 

Mirando e tipo di rotonde cu a scoge pa construi por bisa cu e lo ta un 
trabou relativamente rapido y durante e temporada cu e trabounan 
tin cu tuma lugar lo tin desviacion di trafico adecuado p’asina percura 
cu tur hende cu ta frecuenta e area por sigui haci uzo di e rutanan aki. 


Pa locual ta trata e aspecto di embeyecemento di e area por menciona lo 
conta cu entre otro un fietspad panort di caminda y tambe un loop- 
pad, sin laga afo mata berde 
na ambos banda. 

E profesionalnan di DOW ta comenta cu lo pone extra atencion pa 
locual ta trata drenahe di awa pa evita cu awa di yobida keda para na 
cierto parti. 

DOW awor lo percura pa un looppad cu menos interupcion pa percura cu 
mas hende lo por experiencia canamento den un forma mas agradabel 
riba Paradera Corridor. 

Un diferencia grandi den ehecucion di e plan e biaha aki ta cu lo planta 
e matanan prome y despues lo pone e looppad. 


eparacion 

di 

i Corridor 

ESAKI t’e imagen cu Centro 
di Ciudad ta habri cu ne casi 
tur mainta. Un choller drumi 
dilanti di edificio di Oficina 
di Algemene Rekenkamer 
cu ta bau di reconstruccion 
actualmente. E bista aki sigur 
ta crea un bista hopi mahos 
p’esnan cu ta circula den e 
area manera local y turista. 

E pregunta cu ta wordo haci 
ta: Ken t’e persona(nan) re- 
sponsabel pa esaki? Abo, ami, 
of e Minister (nan)? 

Esaki mester ta responsabi- 
lidad di nos tur pa no laga 
e tipo di cosnan aki sosode, 
cuminsando cu educacion y 
guia na cas. 

Ta responsablidad di e per- 
sona a cargo di un mucha, 
p. e. mayornan, pa stimul’e, 
encurash’e y inspir’e p’e bay 
dilanti den bida. 

Colonia di Choller ta birando 
dia pa dia mas grandi, y parce 
cu no tin un solucion. Te ki 
dia? 


Aruba ta yama Bon Bini na plataforma "SSV Safe Regency" 

Cu a yega ayera y lo keda pa un aña 


DIRECTIE Scheepvaart Aruba ta yama Bon 
Bini na Aruba, e Plataforma SSV Safe Regency 
cu a yega ayera diabierna y a bay ancra pazuid 
di Aruba banda di e dos drillships: Pacific 
Meltem y Pacific Mistral. 

Esaki sigur ta un otro proyecto grandi pa 
Aruba. E plataforma aki a haci un biahe largo 
di Campeche Bay, Mexico; despues cu e tabata 
na e.o. Hulanda, Latvia y Norway na januari 
ultimo. 

Na aña 2013 a haci un estudio riba e futuro di 
e sector maritimo di Aruba. For di estudio aki 
a conclui cu Aruba mester desaroya algun ac- 
tividad maritimo pa por crea entrada adicional 
pa Pais Aruba. 

Un di actividadnan menciona ta ancra den 
nos awa nan teritorial. Den cuadro cu esaki 
e maneho di Minister di Transporte ta dirigi 


pa promove riba mercado internacional e po- 
sibilidad pa ancra den nos awa nan teritorial 
creando asina entrada adicional pa Pais Aruba. 

E plataforma no ta pa bora pa petroleo, pero 
ta hospeda personanan cu ta labora riba e 
plataforma cu si ta den operacion. 

E plataforma aki no ta den operacion den nos 
awa nan teritorial, si no solamente ancra. 

E plataforma ta registra bao di bandera di 
Singapore y tin mas o menos 780 “beds” y tin 
88 “workstations”. 

E plataforma a scoge pa bin Aruba pa motibo 
di seguridad cu nos ta brinda. Guardacosta ta 
tene debido control den nos awanan terito- 
rial, nos awanan ta poco profundo y ademas 
relativamente trankil. 

Minister Otmar Oduber ta hopi contento cu e 




rapport “Maritieme Toekomst van Aruba” cu 
ta dunando fruto. 

E vision di Minister Oduber ta pa crea un pilar 
economico di sector maritimo cu dia pa dia ta 
birando mas factibel. 

E plataforma ta planea pa keda ancra den nos 
awa nan teritorial pa mas o menos un aña 
mirando e desaroyo mundial insigur den e 
mundo petrolero. 

Town Hall Meeting na YMCA un exito grandi 

Ministernan Eman, de Meza y Croes 
hunto cu team negociador a duna pueblo 
di San Nicolas tur informacion relaciona 
cu apertura di Refineria di Aruba 

E beneficionan pa economia di San Nicolas ta bay ta sumamente grandi 


TUR esnan presente riba basketball veld di 
YMCA San Nicolas tabata di acuerdo cu otro: 
E splicación di Ministernan di Gabinete Mike 
Eman II riba e contracto cu CITGO tabata cla 
y raspa. 

Gobierno a logra hopi den e contracto aki pa 
Pais Aruba y awor nan ta spera anciosamente 
p’e fecha di prome di augustus, inicio di e 
trabounan pa reapertura di e refineria. 

Un di e remarcanan cu a bini for di publico 
tabata: Pabien na Aruba. E contracto cu Aruba 
a haya ta mihor cu esun di Corsou. 

National oficina di Gobierno y YMCA na San 
Nicolas tabatin hopi movecion relaciona cu de- 
saroyonan encuanto e refineria di San Nicolas. 




Diahuebs henter dia Prome Minister Mike 

Eman, Minister di Energia Mike de Meza, Mi- negociador, tabata na San Nicolas dunando Aruba y Citgo Petroleum Corporation. 
nister di Trabao Paul Croes cu sosten di team informacion tocante di e acuerdo entre Pais Sindicato di tranadornan petrolero na Aruba, 

IOWUA, contratistanan activo y cu 
tabata activo den refineria y tam- 
be gremio comercial tabata entre 
esnan cu tabata na San Nicolas pa 
reunionnan di presentacion y in- 
formacion. Y anochi e mandatari- 
onan a topa cu e pueblo di pariba di 
brug, specialmente di San Nicolas. 


Entre e publico presente tabatin ex 
empleadora di e refinerfa y esnan 
cu tabatin contracto cu e operador 
di e refineria. 

E entusiasmo tabata hopi grandi 
después di a haya información 
detaya di loke Gobierno a logra 
pa Aruba. 

Prome Minister Mike Eman na 
diferente ocasión durante su dis- 
curso a haya aplauso, mientras cu 
su colega Mike de Meza a haya un 
standing ovation. 




































14 


AWEMainta Diabierna, 18 Juni 2016 


Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 


www.awemainta.com i?i www.facebookxom/awemainta 5 83 “1400 á 5 83 “1444 


Scol 


Minister Michelle Hooyboer-Winklaar: 

Despues di 5 aña, 
Basico Prinses Amalia 
ta wordo construi 



DESPUES di mas cu 5 aña trabou di construccion di Scol Basico Prinses Amalia a inicia y lo ta situa banda di Co- 
legio EPI. E scol lo tin 12 klas pa 310 alumnonan cu ta bishitando e scol basico, parti di lste pa 6de klas. 
E scol nobo lo tin tur facilidad pa por duna les den e epoca aki, mas eficiente, mas moderno y 
un ambiente mas agradabel pa por haya les aden. 


Actualmente e scol ta situa den e edificio banda di NV Elmar den Wilhelminastraat y tin prob- 
lema cu dak ta lek, sistema di coriente anticua cu asina sende un radio extra, coriente ta bay 
na henter e scol y asina lo por sigui menciona. 

Despues di varios aña riba e lista di construccion, unabes a pasa e proceso largo pa aprobacion 
via FDA, DOW a tuma mas o menos 6 luna pa planea e trabou completo. 


Na luna di mei a start cu e trabounan y ta premira cu na april otro aña nan lo keda cla. 
Ta bon pa menciona cu Gobierno a scoge e tereno ey for di masha aña pasa, pero e proyec- 
to nunca a cuminsa. 

E ta situa strategicamente teniendo cuenta cu trafico, residencianan eybanda, entre otro. 
A aloca no menos di 5.6 miyon florin p’e proyecto aki y e trabou di construccion lo ta 
den man di Van Kessel Construction, cu t’e compania cu a gana e destaho publico. 

Ta bay cuminsa 
cu benta na findishi 
di e casnan di 
Ministerio di Defensa 
Hulandes na Aruba 


MITAD di juni ta bay cuminsa bende seis cas di Ministerio di 
Defensa Hulandes na Aruba. 

Den e bibiendanan unifamiliar independiente aki e empleadonan 
den servicio di Ministerio di Defensa Hulandes tabata biba antes. 
E Empresa Inmobiliario di Reino (Rijksvastgoedbedrijf) ta re- 
sponsabel pa benta di e casnan na nomber di Estado Hulandes. 
Ta bay bende e casnan individualmente via un notario a base di 
findishi boluntario. 







Ultimo añanan necesidad di bibienda pa e empleadonan den 
servicio di Ministerio di Defensa Hulandes den Region di Caribe 
a bira menos. 

Pa motibo di esey hopi cas a keda deshabita. Ministerio di De- 
fensa a declara e casnan deshabita oficialmente como di mas y 
ta ofrece nan awor na benta directamente na sector priva. Den 
e siguiente 2 pa 3 añanan ta bay bende decenas di cas den fase 
na Aruba. 

E casnan cu lo bay bende poco poco ta situa den e barionan di 
Primavera y Bushiri. Primavera ta conoci pa su ubicacion trankil 
y masha central cerca di centro di Playa y di Aeropuerto Reina 
Beatrix. E bario di Bushiri ta keda cerca di e costa pabou y na e 
caminda grandi di L.G. Smith Boulevard. 

E dianan di bishita pa mira e seis casnan aki di Ministerio di De- 
fensa Hulandes lo wordo organisa den e delaster siman di juni 
y den e di dos siman di juli proximo. 

E findishi lo tuma luga dia 8 di september 2016 

Bishita nos website www.caribbean-houses.com pa mas infor- 
macion actual tocante e casnan, e proceduranan di benta y e 
dianan cu por mira e casnan. 

Lo actualisa e website regularmente cu oferta nobo 
di cas. Ta claro cu por sigui e informacion ac- 
tualisa tambe via Facebook: https://www. 
facebook.com/caribbeanhouses. 




Aéik\Jt 


















































16 


AWEMainta Diabierna, 18 Juni 2016 



Summer 201 6 ta presenta propue 

Trash By Ronchi ta presenta e tender 

stanan di moda cu color y energia 

icianan mas captivante pa plus sizes 


UN otro “fashion season” a caba di inicia y p’e temporada di solo y alegria 
moda internacional ta presenta propuestanan sumamente encantador. 

Un aire fresco y energetico di moda ta supla riba pasarelanan internacio- 
nal y Trash By Ronchi ta percura pa presenta e ultimo estilonan aki pa 
nan clientenan. 


“Moda mester por ta locual cada persona kier p’e ta. P’e motibo 
aki tendencianan ta sumamente versatil y ta acapara atencion den 
diferente forma. E variedad di gusto y estilo ta sumamente notable 
den e coleccionan di summer 2016”, ta locual director creativo di 
Trash By Ronchi, Ronchi De Cuba, a duna di conoce. 

Colornan vibrante cu estampadonan femenino ta un tendencia 
remarcable p’e temporada actual. Stripes den diferente color y 
riba diferente siloueta di moda tambe ta otro tendencia notable. 
“Ta sumamente importante pa cada persona uza moda na su gusto 
y sa con pa pone den practica e piezanan cu moda ta presenta. 
Moda t’ey pa yuda nos como un forma di comunica y expresa sin 
uza palabra”, Ronchi ta continua bisando. 

Trash By Ronchi su team amical y profesional ta cla pa duna 
un bon bini na tur nan clientenan pa asina yuda cu e estilonan 
pa summer 2016. 

E boutique ta situa na Sibelius Straat # 8 y ta habri di dialuna 
pa diasabra di 10’or di mainta pa 5’or di atardi. Pa mira mas 
di e coleccion por bishita e pagina di Trash By Ronchi riba 
Facebook. 

Un yiu di tera 

Dusting Ling a haya 
reconocimento internacional 

DIA 16 juni 2016 na New York City, e Asian American 
Business Development Center a organisa su di 15th 
annual Outstanding 50 Asian Americans In Business 
Awards Gala. 

Pa Minister Plenipotenciario di Aruba na Merca, drs. 
Andy Lee tabata un honor y placer di por tabata presente 
n’e evento aki, riba invitacion di sr. Dustin Ling, kende 
ta un di e 50 Outstanding Asian Americans cu a ricibi e 
award aki. 

“Dustin Ling, masha pabien cu e reconocimento impor- 
tante aki y hopi danki pa permitimi comparti e momento 
bunita y importante aki cu bo y cu bo mayornan Ingrid y 
Clifton Ling, y cu algun di bo close friends”, asina Min- 
ister Plenipotenciario di Aruba, drs. Andy Lee a duna 
di conoce.. 

“Ta semper un placer y un orguyo di mira nos Arubianon- 
an destaca cu nan talentonan, cu nan empeño y cu nan 
dedicacion na nan trabou pa sirbi interes di comunidad. 
Dustin, Margriet, Kristel, Hannah y ami ta hopi orguyoso 
di bo, mescos cu mi ta kere cu Aruba en general ta or- 
guyoso di su yiunan di tera cu destaca, manera abo awor 
riba arena internacional. Hopi Pabien!” 

Huespedncm leal a wordo 
honra na Divi Village Resort 



RECIENTEMENTE, 

George Davenport, Myri- 
am Ramos y tambe Kevin 
y Michelle Brown a wordo 
honra como huesped dis- 
tingui p’e isla di Aruba. 

E huespednan aki ta hopi 
special mes cu ta bishi- 
tando nos isla pa mas di 
10 aña caba consecutiva- 
mente. 

E titulo simbolico aki 
ta wordo presenta den 
nomber di Minister di Tur- 
ismo como un muestra di 
aprecio p’e bishitantenan 
cu ta regresa Aruba. 

Sr. Ricardo Croes di ATA 
a haci entrega di e cer- 
tificado aki durante un 
ceremonia oficial na Divi 
Village Resort. 

George ta comenta cu nan 
no lo cambia Aruba nunca 
pa un otro isla dor di su 
beachnan blanco bunita y 
su hendenan amabel. 


RECIENTEMENTE, e siguiente 
huespednan a wordo honra como 
Embahador di Bon Boluntad p’e 
isla di Aruba, esta Robert y Patricia 
Bonugli, Majorie Hagertyy tambe 
Frank & Beverly Haus di New 
Yersey USA. 

E huespednan aki ta hopi special 
mes cu ta bishitando nos isla pa 
mas di 20 aña caba consecutiva- 
mente. 

E titulo simbolico aki ta wordo 
presenta den nomber di Minister 
di Turismo como un muestra di 
aprecio p’e bishitantenan cu ta 
regresa Aruba. 

Sr. Ricardo Croes di ATA a haci 
entrega di e certificado aki durante 
un ceremonia oficial na Costa 
Linda Resort. 

Robert ta comenta cu nan no lo 
cambia Aruba nunca pa un otro 
isla dor di su beachnan blanco 
bunita y su hendenan amabel. 


Huespednan leal a wordo 
honra na Costa Linda Resort 

Aruba Tourism Authority a honra Sophia Masean y 
James Curcio na Rennaisance Ocean Suites 



RECIENTEMENTE, Aruba Tourism Authority tabatin 
e gran placer di honra e bishitantenan leal y amigabel 
na Renaissance Ocean Suites como cu nan tin 10 aña 
consecutivo biniendo Aruba. 

E titulo honorario simbolico aki a wordo presenta den 
nomber di Minister di Turismo, como muestra di aprecio 
na huespednan cu tin 10,20,35 aña bishitando nos isla 
consecutivamente. 

E honradornan cu a ser honra ta Sophia Masean y James 
Curcio. 

Huespednan ta miembro leal y ta encanta nos isla su 
bunitesa, e cordialidad di nos hendenan y special e staff 
di Renaissance nos clima y nos playanan. 

E seguridad inmenso, seleccionnan di restaurantnan, 
shopping for di exclusivo pa elegancia, y hopi otro ac- 
tividad cu nos isla tin pa ofrece. 

Sr. James Curcio a scoge Renaissance Ocean Suites pa 
set un dinner romantico como ta su lugar preferi p’e por 
pidi man pa casa cu Sophia Masean. 

E certificado aki a wordo presenta dor di Srta. Darline S. 
de Cuba representando Aruba Tourism Authority hunto 
cu sr. Tino Daal, representando Renaissance Ocean 
Suites. 

OFFICIÉLE KOERSEN TEN OPZICHTE VAN DE ARUBAANSE FLORIN 


GELDIG OP 17 Jun, 2016 EN TOT NADER ORDER 


valuta 

aankoop van publiek 


verkoop aan 



bankpapier 

wissels, CHQ's 
reischeques en 
overboekingen 


publiek 

Ned. Antil. Gulden 

ANG 

98.00 

100.00 

biljetten 

100.20 

Per ANG 100 




chq./overboeking 100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.36 

1.38 


1.40 

Zwitserse frank 
(per 100) 

CHF 

185.09 

185.81 


186.61 

Pond sterling 

GBP 

2.48 

2.53 


2.59 

Japanse yen 
(per 10.000) 

JPY 

169.27 

170.82 


172.54 

EURO 
(per 100) 

EUR 

198.63 

200.44 


202.45 

Deense kroon 
(per 100) 

DKK 

25.97 

26.69 


27.49 

Noorse kroon 

NOK 

20.24 

20.96 


21.76 

(per 100) 

Zweedse kroon 
(per 100) 

SEK 

20.35 

21.07 


21.87 

Aliansa Strategico cu Aruba Bank a keda firma 

Hunto cu COA lo promove e balor 
di deporte pa henter comunidad 














Arubab. 


ARUBA 


Arub 


Arubabanj 


Arubabanjt 


Ar ub< 


Arubabanj 


ArubabanK 


ArubabanJi 


Arubal 


Arubat 


Ar ubafc 




DURANTE di un rueda di prensa diahuebs 
mainta, sra. SharonFránkel-de Cuba, Managing 
Director di Aruba Bank, y sra. Nicole Hoevertsz, 
Secretaria General di Comite Olimpico Arubano 
a firma e acuerdo oficial di nan aliansa strate- 
gico p’e siguiente cuatro (4) aña, esta for di 
2016 te cu 2020. 

E convenio entre Aruba Bank y COA ta basa riba 
e sosten di e vision y mision di e organisacion 
Olimpico y e principionan fundamental cu nan 
ta para pe. 

Den e cuadro aki Aruba Bank a haña cu nan ta 
identifica nan mes cu e movemento Olimpico 
Mundial y a scoge pa sostene e ideal, balornan, 
y filosofia inculca den dicho organisacion, tanto 
localmente como internacionalmente. 

Durante di e conferencia por a nota cu mientras 
e importancia di e laso aki tambe ta pa sostene e 


participacion di e hende muher riba tur nivel di 
deporte y e esencia di conscientisa e pueblo en 
general di e importancia di deporte p’e desaroyo 
humano den comunidad pa tur esnan repre- 
sentando COA y Aruba Bank tabata hendenan 
muher den posicion di liderazgo. 

COA y Aruba Bank oficialmente tambe lo 
aporta directamente n’e binticuatro (24) fed- 
eracionnan cu ta cay bou COA y tur atleta cu di 
un forma of otro ta beneficia di esaki, mescos 
cu e ekipo Olimpico Arubano. 

Ambos partido ta sumamente positivo cu e 
union unico aki, cu ta uno historico pa partner- 
nan y pa Aruba, ya cu ta e prome ekipo Olim- 
pico caminda cu ta participa cu atletanan cu a 
clasifica pa participa n’e Weganan Olimpico. 
Te cu awor ya caba 7 atleta a logra nan clasifi- 
cacion p’e Weganan Olimpico di Rio 2016. 

Frcmcisco Ras y Alberto 
Klabér a asisti na examen di 
faha di color na Venezuela 

SIMAN pasa Master Francisco Ras y 
Master Alberto Klabér tabata na Venezu- 
ela riba peticion di José Hernandez pa 
duna asistencia n’e examen di su atleta- 
nan cu ta train na su scol di Taekwondo cu 
ta carga e nomber di Fundacion Academia 
de Taekwondo José Antonio Hernández 
Barreno. 

E examen a tuma lugar n’e Ateneo, profe- 
sor ya fayecido Ruben Ismael Padilla. Bou 
encargo di Presidente Luber Martinez 
den un un sala yena cu mayornan y algun 
medionan di prensa. 

Estado Falcon ta conta cu 16 scol di Tae- 
kwondo di cual na Punto Fijo tin 6 scol. E 
siguiente dia a yama un rueda di prensa 
pa Hamilton Sanches, kende ta campeona 
mundial den lucha y actualmente plani- 
ficador di La Fundación para el Desarollo 
de Deporte di Estado Falcón (FUNDER- 
AL) y a anuncia cu e kier pa Taekwondo 
di Estado Falcon crece y a menciona cu e 
ta bay organisa un camp training na luna 
di september y kier conta cu asistencia di 
Francisco Ras y Alberto Klabér. 

Master Francisco Ras a acepta e invita- 
cion mencionando cu semper den pasado 
Master Francisco Ras y Master Herrich 
Lo-A-Njoe q.e.p.d tabata duna clinica di 
Taekwondo na Punto Fijo y tambe tabata 
asisti na examen. Awor cu Master Herrich 
Lo-A-Njoe q.e.p.d. no tey mas e lo tuma 
e encargo aki pa sigui cu tur e trabounan 
di e maestro cu a bay laga nos inespera- 
damente. 

Master Alberto Klabér lo yuda cu esaki, 
mester tene na cuenta cu tur cos mester 
cana n’e mesun liña cu Brazil Taekwondo 
Taekwondo Stichting y lo duna di su parti 
pa pusha te na unda por pa lanta e nivel 
mas hopi posibel pa por yega na un nivel 
mas halto pa internacional. 

Tin hopi atleta cu potencial, pero e compe- 
tencia internacional ta conta hopi. Esaki 
ta un di e cosnan cu na Aruba ta faya hopi. 

José Antonio Hernández Barreno su scol 
ta duna e mesun sistema cu Francisco Ras 
y Herrich Lo-A-Njoe q.e.p.d ta y tabata 
duna les di Taekwondo. Mester compro- 
nde cu Master Herrich Lo-A-Njoe q.e.p.d 
tabata sostene José Antonio Hernández 
Barreno masha hopi mes den e ultimo 18 
añanan cu nan conoce otro. 

Awor ta Master Francisco Ras a yega na 
turno pa sigui cu e bon trabou di asisti 
sr. José Antonio Hernández Barreno. 

Campeonato Fast Pitch di ASB a contniua 

Macuari ma Indians ta gana 
su double header contra 
Montaña Braves y a pasa 
comanda tabla di posicion 



CAMPEONATO Heineken Fast Pitch 
dedica na Minguel Tromp y Emelina 
“Mina” Loopstok Koolman a continua 
diarazon ultimo riba veld na Kudawecha. 
Den categoria AA e dos fuerte equiponan 
Macuarima Indians y Montaña Braves a 
topa otro. Manera a splica cu temporada 
2016 den categoria AA lo wordo hunga e 
format di double header. Esaki ta ensera cu 
momento equiponan topa otro nan mester 
hunga dos wega tras di otro. 

Manera e prome wega termina lo tin 10 pa 
15 minut maximo di break y line up mester 
ta cla pa umpire canta playball. 

Macuarima Indians a mustra sublime y ta 
gana ambos wega. Resultado di e prome 
wega; Macuarima 11 careda, 9 hit, 4 error. 
Montaña Braves 4 careda, 8 hit, 1 error. 

E veteran Lucio Geerman ta bay henter e 
ruta y ta bay cas cu su prome victoria. 
Steven Webb ta inicia pa Montaña ta bay 
cas cu e derota, kende ta wordo releva den 
prome inning pa Carlos Croes. 

Mihor betaedornan pa Macuarima ta Le- 
ander Angela di 3-2 incluyendo un batazo 
di 4 skina cu dos na base bastante leu den 
deep left, Brandon Angela 3-2, Jermain 
Ras di 4-2, Eddie Flanegin y Ryan Rich- 
ardson di 1-1. 

Pa Montaña Braves a destaca na plato 
Shaul Illidge y Sandy Castro 2-2, Jonathan 
Barry y Lendl Dirksz di 2-1. 

Den di dos wega di e double header Macu- 
arima Indians ta bolbe derota Montaña 
Braves p’asina pasa ocupa prome lugar den 
salida di campeonato como unico equipo 
cu a sali gana su prome dos weganan. 

Macuarima Indians 11 careda, 9 hit, 3 er- 
ror. Montaña Braves 5 careda, 11 hit, 2 er- 
ror. Aunke Montaña Braves a conecta mas 
imparable no tabata suficiente pa remolca 
e caredanan nesesario. Benjamin Geerman 
ta bay cu e Victoria, mientras Steven Webb 
ta bolbe bay cas cu un derota ricibiendo 
relevo di Bryan Courtar den di 4 inning. 

Pa Macuarima a luci na plato Leander An- 
gela, kende a bolbe bay di 3-2 incluyendo 
un otro batazo den deep centerleft pa su di 
dos homerun di temporada, Joshua Leañez 
3-2, Jermain Ras y Edgar Flanegin di 2-1. 
Pa Montaña Braves a destaca na bate Jona- 
than Barry y Shaul Illidge ambos di 3-2, 
Bryan Courtar 3-3, Rajiv Cornelio y George 
Lucas di 1-1. 

Aruba Baseball Clasico 40+ 
ta sigui y lo celebra Dia di Tata 


AMANTENAN di Baseball nos weganan ta prosigui 
awe diasabra 18 di juni na Stadion Nadi Croes/Crismo 
Angela tre’i merdia. Teamnan cu lo enfrenta otro ta 1:00 
pm ta San Nicolaas Unforgaettables vs Surprise y pa 3:15 
pm Brazil Leftovers vs Spuiters. 

Tambe nos ta invita team Marlboro Classics y ATCO pa 
nan bin presencia wega y participa cu organizacion pa 
eligi “ler Tata di AUA Baseball Clasico” na final di wega 
5:30 pm. 

Organizacion ta invita tur fanatico, specialmente esnan 
cu ta tata pa bin apoya bo peloteronan y ekipo preferi y 
asina celebra un rato e weekend di Dia di Tata tambe. 


Standing Baseball Clasico 2016 

Marlboro Classic 

5 G 

2 P 

Spuiters 

5 G 

2 P 

ATCO/Richmond 

4 G 

3 P 

EcoTec Leftovers 

3 G 

3 P 

Surprise 

2 G 

4 P 

SN Unforgettables 

1 G 

6 P 




ATCO . SURPRISE 



1 5 


Like Us On 

facebook 


visit 


our website 


www.facebook.coin/AWEMainta 

www.AWEMainta.com 

Taoist Tai Chi Society ta ofreceiendo e 
oportunidad unico pa siña Tai Chi den 10 ora 



TAOIST Tai Chi Society Aruba (TTCSA) ta ofrece e oportunidad pa siña e set completo 
di Taoist Tai Chi artenan interno di salud den 3 dia durante e ultimo fin di siman di 
juni 2016. 

Orario ta lo siguiente: diabierna 24 di juni di 7:00pm pa 9:00pm, diasabra 25 
di juni di 5:00pm pa 9:00pm y diadomingo 26 di 9:00am pa l:00pm, sigui 
pa un lunch. 

E lesnan ta tuma lugar na e Centro di TTCSA na Stadionweg 13. 

Gastonan involvi ta 100 florin, incluyendo e lunch di diado- 
mingo. 

Pa tur miembro di TTCSA participacion ta gratis, pero ta paga 
15 florin pa lunch di diadomingo. 

Tai Chi ta ideal pa tur esnan cu ta desea di haya un balans den nan 
bida hopi ocupa y yen di stress. Cu practica diligente di Taoist Tai Chi 
artenan interno di salud ta renoba curpa, ta drecha animo y ta crea 
un pas interno. 

Pa mas informacion tocante e benificionan di practica Tai Chi por check 
www.taoist.org . 

Tur esnan cu cumpli cu e programa di 10 ora por bay ‘continuing class’ 
di biaha. 

Registracion y pago ta tuma lugar diabierna 24 di juni na Stadionweg 
13 pa 7:00pm. 

Pa mas informacion por visita e pagina di Facebook di 
Taoist Tai Chi Society Aruba of yama 593-4463. 

Aruba Tourism Authority a honra 
Sheryll Pence como Embahadora di 
Bon Boluntad na Aruba Beach Club 



RECIENTEMENTE, Aruba Tourism Author- 
ity tabatin e gran placer di honra un bishitante 
leal y amigabel como Embahador di Bon Bol- 
untad y Embahadora di Esmeralda na Aruba 
Beach Club como bishitante di biniendo Aruba 
10 pa 20 y 35 y mas aña consecutivo. 

E titulo honorario simbolico aki a wordo pre- 
senta den nomber di Minister di Turismo, como 
muestra di aprecio na huespednan cu tin 10,20 
y 35 aña bishitando nos isla consecutivamente. 

Sra. Sheryll Pence, residencia for di Satellite 
Beach Florida a ser honra como como Emba- 
hadora di Bon Boluntad. 


Aruba Tourism Authority orguyo- 
samente a presenta Moneda Con- 
memorativo representando 35 aña 
y mas cu tin e simbolico di Shoko 
hunto cu Certificado di Esmeralda 
na Memoria di sra. Sadie Baker 
(d.f.m.), residencia for di Satellite 
Beach Florida (riba peticion di su 
yiu Sheryll cu a bini cu e shinishinan 
di Sadie). 

Huespednan ta miembro leal y ta encanta nos 
isla su bunitesa, e cordialidad di nos hende- 
nan, nos clima y nos playanan. E seguridad 
inmenso, seleccionnan di restaurantnan, shop- 
ping for di exclusivo pa elegancia, y hopi otro 


actividad cu nos isla tin pa ofrece. 

E certificado aki a wordo presenta dor di srta. 
Darline S. de Cuba, representando Aruba 
Tourism Authority hunto cu sra. Kenia Brito 
representando Aruba Beach Club. 


Women's Club of Aruba: 

Gradiciende despues 
di un exi loso Fashion 
& Musical High Tea 



DIADOMINGO 5 di 

juni ultimo, den un Aru- 
ba Hilton & Casino Ball- 
room completamente yen, 
Women’s Club of Aruba a 
tene su ya conocido evento 
di Musical & Fashion High 
Tea, pa recauda fondo. 

Nos por mira atras riba un 
evento cu a resulta uno di 
bon acohida den pueblo 
cu a reconoce y acepta 
e razon importante di e 
evento aki. 

Nos muchanan di fami- 
anan di menos recurso lo 
ta feliz atrobe, ora cu nan 
haya nan invitacion pa nos 
por bistinan pa dianan di 
fin di aña y nan tambe por 
luci mescos cu tur otro 
mucha. 

Esaki ta e razon principal 
pa organisa e evento y 


WCA ta masha contento y 
agradecido pa boso pres- 
encia. 

E tabata un bunita show 
riba su mes pa mira mayo- 
ria di e damanan bisti pa 
e ocasion cu sombrenan 
masha luhoso, bunita y 
otronan creativo y na final 
di atardi tabatin premi- 
onan pa esaki nan tambe. 

Nos doorprizenan tabata 
masha atractivo y tur nos 
a ricibi como donacion pa 
cual nos ta masha agradeci 
mes. 

P’esey nos kier a duna 
danki na Inselair Aruba 
pa 2 pasashi cu a wordo 
gana pa Nannelle Croes 
kende ta bay Puerto Rico 
y Lelicia Tromp, kende 
ta bay Medellin, Romar 


Trading pa nos welcome 
drink, Divi Village Re- 
sort, Hilton Aruba Carib- 
bean Resort & Casino, Sea 
Breeze Restaurant, Playa 
Trading, Lucor Jewelry, 
Foot Fit/Backstage, Flora 
Market, Little Switserland, 
Trend Factory, K&G Fash- 
ion, Knip Oog, Pricemart, 
New Youth Style Hair Sa- 
lon, Smith & Dorlas Koffie 
Huis, H.M. Tromp Dental 
Clinic, Windows on Aruba, 
Pure Ocean Restaurant at 
Phoenix, Elliotie’s Restau- 
rant at Occidental, Medick 
y Diario. 

E comision organisador, 
consistiendo di Mani Lo- 
pez, Mary Droogh, Jacque- 
line Britten, Gomara Lugo, 
Mildred Esguerra, Ursly 
Silberie, Myrna Tromp, 
Bernadette Schouten y 
Chairman Benita Esguerra 
kier a bisa danki n’e casnan 
di moda Something Dif- 
ferent y Boutique Keyla 
cu nan bunita modelage 
y Rosetti Eleonora, kende 
tabata encarga cu decora- 


cion. 

Tambe nos kier a gradici 
Carlos Bislip, e hoben Sus- 
jaira Kerpens y Chris Kross 
y sin lubida Francis Jacobs 
pa nan animacion musical 
y por ultimo na e chef di 
Hilton Aruba Caribbean 
Resort & Casino cu a pre- 
para e delicioso finger- 


food p’e atardi. 

Nos ta bisa danki special- 
mente na boso tur cu a 
coopera cu nos cu 1 ticket 
of mas y asina yuda nos pa 
por pone un sonrisa riba 
cara di bastante muchan- 
an felis na fin di aña cu 
nos proyecto di “Dress A 
Child”. 

Awe diasabra tin Bazar pa Dia di Tata den Caya Grandi 

Probecha di hopi oferta, producto 
special y un dushi ambiente 



E fin di siman aki henter pueblo 
di Aruba ta invita pa bin pasa 
un rato ameno y busca e regalo 
pa Dia di Tata den Caya G.F. 
Betico Croes. Esaki a cuminsa 
for di ayera caba y a sigui awe 
diasabra, unda lo tin hopi oferta, 
pero tambe cos pa scucha, wak y 
smaak. 

Sr. Stanley de Marchena, kende 
ta coordina esfuersonan con- 
hunto di comerciante y Gobierno, 
a duna di conoce cu, manera ta 
custumber, lo tin diferente tent 
pone pafo di e tienda, como 
tambe e grupo di Harley David- 
son y clubnan di autonan clasico 
pa admira y saca potret cu nan. 
Animacion musical y un ambien- 
te hopi bunita ta cuminsa ya caba 
for di 10’or di mainta y, danki n’e 
cooperacion di comerciantenan, 
tiendanan ta keda habri te banda 
di 8’or di anochi. 

E idea ta pa pasa un dia hopi 
agradabel caminda e cumprador 
ta haya bon oferta, y e comercian- 
tenan tambe ta sali gana. 

“E biahanan anterior cu a celebra 
diferente actividad den Caya 
Grandi, a bay hopi bon y comer- 
ciantenan a keda contento,” asina 
Stanley de Marchena a comenta. 
Comercio local tin mester e apoyo 
di nos mesun hendenan. 

“Nos mester proteha y alimenta 
nos comercio local. Bin den Playa 
y probecha di e tantisimo oferta 
cu ta bay tin for di ayera como di- 
asabra,” de Marchena a enfatisa. 

Hopi di e comerciantenan a selec- 
ta mercancia di calidad pa pone 
den promocion y hopi di nan lo 
tin musica pa crea un ambiente 
mas ameno. 

Tiendanan cu tin un margen 
limita a purba di crea oferta y pro- 
ducto special, como por ehempel, 
grabacion riba boter di colonia 
cu mensahe personal, pa haci e 
regalo pa Tata algo special. Asina 
tin otro comerciante cu a bin cu 
ideanan creativo. 

Pa mas informacion, bishita e 
pagina di Facebook: ‘Oranjestad. 
aw’ 

Grcmdioso anochi profesionalmente 
organisa, di e premiere a la Red 
Carpet, yama 7/ Capture on Capture" 

Skirbi pa Alexis TROMP 



DURANTE e luna di mei, studi- 
antenan di Ateliers ’89 a participa 
den e curso di documentacion 
videografico, duna pa artistanan 
profesional Jason Jeffers, Ryan 
Oduber y Alexis Tromp. 

E peliculanan den estilo documen- 
tario, traha fuertemente na Ate- 
liers ’89, Academia di Bellas Artes 
Aruba, ken un bez mas ta mustra 
su experticio riba e tereno aki 
Meta di e curso tabata p’e studian- 
tenan (hoben y adulto) siña e arte 
di videografia documentativo. 

E meta di esaki ta pa documenta 
un asunto den tur su aspectonan 
na un manera obhetivo. Pa logra 
esaki e studiantenan a wordo 
brinda informacion tecnico, teo- 
retico y artistico. 

Diesun studiante, Nuris Lampe, 
Marella van Oostveen, Danny 
Martinez, Yasmina Ghalmi Mews, 
Natasha Lee, Ivan Barrera, Pamela 
de Coteau, Lily Peterson, Alex 
Koolman, Zestia Ponson, Jamilla 
Phillip, a ser instrui pa desaroya 
un concepto cual lo yuda nan 
documenta un storia cu nan ta 
haña interesante pa sigui conta. 


E studiantenan a bay les 4 anochi 
pa siman, pa un duracion di 3 ora 
unda nan a ricibi e hermentnan 
teoretico y practico pa yuda nan 
realisa e proyecto. 

E studiantenan a ser guia pa 
tres artista profesional; escritor 
y cinematografo international 
Jason Jeffers, artista visual Ryan 
Oduber, graduado di Sandberg 
Instituut Amsterdam, y videografo 
renombraAlexisTromp, graduado 
di Minerva Academie Groningen y 
director di compania multimedial 
alexistromp.com . 

Tur tres artista ta specialisa den 
arte visual cinematografico (4D) y 
a ser aserca pa ehecuta e curso na 
Ateliers ’89, dirigi pa artista local 
Elvis Lopez. 

E curso ta interesante pa futuro 
artistico y historico di Aruba mi- 
rando cu e documentacionnan 
haci ta toca temanan actual y his- 
torico local. “Nos tin cu siña nan, 
pa despues nan siña nos.” - Alexis 
Tromp tocante su motivacion pa 
duna e curso aki. 

Despues di un periodo intensivo 
di 8 siman cada un di e studian- 


tenan a produci un documentario 
ilustrando un tema cual nan a 
haña interesante y relevante pa 
documenta. 

Na fin di e proyecto e studiantenan 
a ser brinda e oportunidad pa 
presenta nan documentacion na 
pueblo general di Aruba, esaki a 
tuma lugar dia 2 di juni na Ateliers 
’89. 

Durante e evento elegante ala 
“Red Carpet” yama “Capture on 
Capture”. E reaccion di publico 


henter tabata uno hopi positivo 
y emocional mirando e temanan 
fuerte actual y tambe esnan cu 
ta trece nostalgia di un Aruba di 
antes. 

Pa por mira e documentarionan 
aki un y tur ta keda invita y por 
pasa libremente na Ateliers ’89 
entre 2 y 8pm durante siman. 

Ateliers ’89 ta situa na man drechi 
di e crusada di Maria College. Pa 
mas informacion por yama 588- 
5776 o 565-4613. 


Dedica na mi Tata Todopoderoso, 
Papa Dios, cu a regala mi un tata 
maraviyoso rib’e mundo aki pa 
despues hib’e pa su paraiso. 

Den feliz memoria di sr. Lorenzo 
v. Britten “Dr. Britten” 


Den e trayecto di mi bida 
M’a realisa cu e caminda 
Ta constante pa e deber 
Di sa cu nos tin un poder 
Ricibi como un herencia 
Pa conoce Dios su gracia 
Respetando su unico ley. 


Honra bo tata 


Skirbi pa: 

Omaira I. Rodriguez Britten 


E 10 mandamento. 

Aki ta para bon skirbi “4” 
“honra bo Tata y Mama.” 


Cu ta Dios Tata a manda 
Su yiu tan stima Hesus 
Pa muri pa nos n’e cruz 
Mustrando cu su amor 
Inmenso tin hopi balor 
Momento di a pordona 
Sin bira cara y bandona 
Su yiunan stima. 

Den bijbel 1 Juan 4:7-8 
“E amor ta di Dios.” 


Stima e homber den cas 
Cu a haya e nomber tata 
Ken e por ta no maltrata 
Ni husga pa dia di mayan 
Dios t’ey pa duna su man. 

Bijbel proverbio 20:20 
“No maldici bo tata.” 

Yiunan stima esnan cu a 
Duna bo e bida, pordona 
Pa haya e pordon di Dios. 


Cuanto di nos ta lubida 


Yiunan si boso kier paz 

Servicio pa 
Comunidad 


.. iMainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

Eagle N.V. 

Pariba di Brug: 

San Lucas N.V. 


Dokter na Warda 


Pabou di Brug: 

Huisartsenpost Hospital 

Pariba di Brug: 

Centro Medico San Nicolas 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 


Cas Editorial 


ruL 

* Media 

lir 

The Media Group 

Margrietstraat #3 
Oranjestac/, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 
CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Victor “Toko” Winklaar 
Victor R. Winklaar 






Cel 


Cumana 76 
Oranjestad,Aruba 
Tel: 588-6699 
Fax: 588-6698 
593-0857/560-1403 


"Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

A bay descansa inesperadamente den brasa di Señor: 



Herley Bocanegra-Piñeros 

“Boca' 1 

*24-08-1968 fl 3-06-2016 


Na nomber di su 
Esposa: 

Yiunan: 


Yui di crianza: 
Nieta: 

Mama: 

Tata: 

Rumannan: 


Cuñanan: 


Famianan: 


Suegro: 


Sobrinos: 


Astrid Bocanegra 

Jonathan Bocanegra 
Carolina Bocanegra 
Alexis Galea 
Gianina Medina 

Daniella, Randolph, Anouchka, Sebastian 

Cookie Bocanegra 

Araminta Piñeros 

Hemando Bocanegra 

Hector Rea 
Juan Carlos Bustillo 
Hemando Bocanegra 
Martha Bocanegra 
Tica Boekhoudt 
Mirto Ridderstap 
Sandra Baquero 

Angelica Garcia, Marcela Garcia, 

Liliana Garcia, Milena Garcia, Luz 
Marina Salazar, Mohamed Shaik. 

Leest, Rafini, Shaik 

Pablo Garcia 


David Baquero, Darwin Baquero, Felipe 
Guzman, David Cadena, Laura Cadena, Stephani Tromp, 

Maria Jose Urego, Matiu Urego, Maria Isabel Rea, Kate 
Guzman, Hector Garcia, Alba Lucia Garcia, Natalia Garcia, 
Maria Alejandra Wilches, Elizabeth y Naomi Shaik, Zoé Henao. 

Demas famia, su bon amigo y conocirnan ta invita pa asisti na 
e acto di entiero diasabra 18 juni 2016 for di 9'or pa 11 'or di 
mainta na Royal Funeral Home. Despues lo sali pa Santana di 
Paradera. 

Nos ta pidi nos disculpa si den nos tristeza nos por a lubida un 
of otro famia, alaves ta pidi pa bin bisti na blanco of blauw. 

Enbes di manda flor of krans ta pidi un donacion pa bon 
causa. 


KgJ 

Señor ta mi wardador, mi’n tin falta di nada, 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza. 
Salmo: 23.1 

Cu Inmenso tristeza na nos curazon, pero conforme cu 
boluntad dl Dlos nos ta partlclpa fayeclmento di: 



Petronilia H.Jansen Rasmijn 

Mlhor conocl como: Jet 
* 07-06-1946 f 09-06-2016 
Acto dl entlero lo wordo anuncla despues. 



Intens verdrietig delen wlj u mede, het overlijden van 



Marianne P.C.C. 
Marques-Klijnee 

^26-09-1943 - |15-06-2016 


Namens: 

Echtgenote: 

Kleinkind: 

Verdere famllleleden: 


Beste vriendinnen: 


Ruel Marques 

Marshall Ruel Marques 

Annelies Klijnee & Hans 
Ingrid & Marten Eijben en kinderen 
Richard & Beatrijs de Bie 
en kinderen 
Patricia Bazalar 
Sandra Oreliana en kinderen 
Jane & Bubu Pourier en kinderen 
Irma & Jan van Weerden 
en klnderen 

Glenda Marques en kinderen 
Hellen, Celia en Lidy 


Verdere alle Vrienden en bekenden 


Gelegenheid tot afscheid zal later bekend gemaakt worden. 

Contra di militar Mericano, cu kier a rape un taxista e.o. 

Fiscal a demanda 5 aña di 
prison pa su comportacion 


' 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


I rejoice when they said to me 
“Let us go to the house of the Lord” 
Psalm:122 

The Delamare family is sad to announce 
the peacefully passing away of: 



Elvie Maria Delamare-Serrant 

at the beautiful age of 103 
Beter known as “Ivy” or "Miss Elvie” 

*02-07-1912 in Dominica -114-06-2016 in Aruba 
An amazingly strong and independent woman, 
a great life well lived 


Dearly loved mother of: 


Harold Delamare in England 
Herbert Delamare in Canada 
Rica Damiana-Delamare in Aruba 


Cherished by her grandchildren : Eribert in Aruba 

Michael in the Netherlands 
Kwame and Akin in Canada 
Delvin, Rica, Leona, Gail and 
Colette in Engeland 


Great grandchildren : 


Loving daughters-in-law : 


Loving son-in-law 


James, Teagan, Leah, Tia, Kian, 
Kai, Travis, Ashton, 

Ania, Elvie 

Rhona Delamare 
tJoan Delamare 

Guillermo (Eddy) Damiana 


Families and friends too numerous to mention are invited to 
attend the funeral service which will be held on Thursday June, 
23rd at the Our Lady of Fatima Catholic Church in Dakota 
from 2-4 pm. Followed by the internment at the Catholic 
Cemetery in Caya Ernesto Petrona. 

Opportunity for condolonces will be at the Aurora Funeral 
Home on Wednesday June 22nd from 7-9 pm. 

Dress code : Joyful colors, because our beloved was a joyous 
and happy person 

Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Afayece inesperadamente: 




Franklin Norwin 
Fernandes Pedra 

"Frank” 

*10-11-1979 113-06-2016 


Na nomber di su 
Mama: Eladia 

Yiu: Asher 

Rumannan: Javier, Maris y famia 

Carlos y famia 
Joey, Celeste y famia 
Nathalie y famia 
Norske y famia 
Rashka y famia 
Eli y famia 

Sobrino Carlson y Sobrina Barbara 

Tata di criansa: Jaap Ippel 

Tata: Norwin Willem 

Tanta y Omonan, prima y primonan y demas famianan y 
coleganan di Korps Politie Aruba ta invita pa asisti na e acto di 
despedida diasabra 18 di juni 2016 for di 12’or pa 3:30 di 
atardi na Aurora Funeral Home. Response lo cuminsa pa 3’or 
di atardi. 

Nos ta pidi nos desculpa cu despues di entiero nos no por 
ricibi bishita di condolencia na cas. 


- Mamta 

£ 1 oko 

Tel: 583-1400 Fax: 583-1444 


FISCAL di Ministerio 
Publico a ayera a pidi cas- 
tigo di 5 aña di prison 
p’e sospechoso Mericano, 
P.S.M, kende a ser acusa di 
a purba (intento di) rape 
un dama taxista di 70 aña 
y di ladronicia cu violencia 
di su auto. 

P.S.M. ta wordo acusa di 
intento di violacion di un 
persona dia 29 di januari 
2016, usando violencia of 
menaza, cu a ensera cu el 
a (entre otro) sinta riba e 
persona y dal e cu mokete 
den su cara y a purba kita 
su bistimento. 

E ta wordo acusa di la- 
dronicia cu violencia di 
auto di e persona aki dia 
29 di januari 2016. E vio- 
lencia a ensera cu el a dal 
e taxista y a purba di viole 
y cu el a pasa cu auto riba 
dje, a consecuencia di cual 
e persona a sufri lesionnan 
grave. 

E victima a resulta muy 
gravemente herida den 
esaki. E victima tabata 
presente den Corte ayera 
cu su famia y na final di e 
tratamento e sospechoso 
Mericano a pidi despensa 
na dje y su casa y famia. 
Manera menciona Fiscal a 
exigi 5 aña di prison contra 
dje y aki tres siman Huez lo 
dicta sentencia. 

E Militar Mericano aki, no 
por a biba pensa, cu un 
bishita turistico na Aruba, 
e lo cab’e den prison. Un 
experiencia cu hamas e lo 
por lubida. 

Cumana #44 


Tel: 586-4444 / 733-2906 

A FULL LIFE, A FULL PIPE 
AND A FAMILY FULL OF MEMORIES 


A bay laga nos: 



ISAAC ROMUALDO COFFI 

*Bonalre 6 Februari 1913 + Aruba 16 Juni 2016 


Na nomber di su 

Carmen (Mamita) Bislip-Gravenhorst 

Juan Kusmus y famia 
Moises Kusmus y famia 

Debra Bislip y famia 
Donald y Arantxa Bislip y famia 
Carlos y Ingrid Bislip y famia 
Ernand Coffi y lleana Labega 
Michael y Detty Coffi-Wever 
Geraldine Coffi 

Mayra y Glen Rock-Coffi y famia 
Ivo y Kathy Wesseling y famia 
Sunniva Precilia 

Suegro y suegranan: Rufina Coffi-Kock 

Marianne Coffi-Aakster 
Flans Wesseling 

Cuña: Marieta Kock-Gravenhorst 

Subrinoysubrinanan: naAruba, Curacao, 

Bonaire y Flulanda 

Myrna Thompson-Winklaar y famia 

Gladis, Ezequiel y Liliana 

Josefine (Oei) Silie-Coffi 
Tony Coffi y famia 
Johnny Craane y famia 
Lucien Craane y famia 
Deanne West-Winklaar y rumannan 
Boy Antoin y famia 
Aubrey “Obs" Sealy y famia 

Coffi, Gravenhorst, Kusmus, Bislip, Aakster, Wesseling, Precilia, 
Rock, Wever, Craane, Nicolaas, Willem, Landwier, Maldonado, 
Benschop, Thielman, Schel, Kocky Goedgedrag. 

Lo tin oportunidad pa despedi di Tai: 

Diamars, 21 di Juni 2016 na Royal Funeral Flome entre 
6:00 y 9:00 di anochi. 


Iha: 

Su ayudantenan: 
Demas famianan: 


Yui: 

Rumannan: 

Nietonan : 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 



Maria Yolanda Garcia 

*07-05-1955 -112-06-2016 
Acto di entiero lo wordo anuncia despues 


'puttenevt Pt<MteJ& &ie*H4tori<f 

Cumana #44 Tel: 586-4444 / 733-2906 

E: royalfuneralhome@hotmail.com / 593-0857 / 731-5847 

Gradicimento / Invitacion 


Na nomber di rumannan , famia y sobrino(a)nan 
nos kier a gradici di curazon tur esnan cu a compaña nos na 
entiero di nos difunto stima 



Juanita Emelina Tromp 

Mihor conoci como “Iña” of "Juffrouw Juanita” 


Un danki special ta bai na Royal Funeral Home pa nan excelente 

servicio. 

Dr. Daryanani y su team, Broeders y Zusternan di Intensive Care y 
4 piso, Pastoor Cobi, Machinita, Maria Wernet, Zuster Renata, 
llvia Winterdaal y tur esnan cu a hasi oracion pa nos difunto 
stima. 

Charlyn, Arlin, Kristy y Suzy pa nan gran sosten y cu tabata un 
gran ayudo pa nos. 

Famia Ras y Thiel pa nan gran cooperación. 

Alavez nos kier invita tur famia , amiga(o)nan y conocirnan pa 
asisti na 3 Santo sacrificio di Misa na Paradera: 


Diadomingo 19 di juni 2016 pa 5:30 di atardi 
Dialuna 20 di juni 2016 pa 7’or di anochi 
Diamars 21 di juni 2016 pa 7’or di anochi 

Boso presencia lo ta altamente aprecia. 


MI ta dedica e poesia aki 
na mi tata stima den fe- 
liz memoria di Lorenzo V. 
Britten. 

Mi esposo Rafael Rodri- 
guez di su yiunan Sha- 
maira, Emanuel y nieto 
Zhairon. 

Mi rumannan Victor, Louis 
y Carlos Britten. 

Mi swa Tirzo Kolfin y mi 
nuero Gregory Maduro. 

Amor di tata 

Skirbipa: Omairal. Rodri- 
guez Britten 

Bo a forma mi di un simiya 
crece den barica di mi 
mama pa despues cu yen 
di emocion 

a ricibi mi y duna mi sti- 
macion. 

Bo a yuda mi cana pa no 
cay 

e pianan debil a cuminsa 
sway 

mi prome palabra tabata 
cu lagrima na wowo a para 
lanta. 

Bo a siña mi hunga pasa 
pret con pa hiba un wega 
pa gana net 

gritando duro cu nos ta e 
campion 

pa ricibi aplauso y brasa na 
monton. 

Bo a keda mi amigo y tata 
tempo a pasa y mi ta respe- 
ta como hoben momento 
di a gosami infancia y mi 
adolecencia pasa. 

Bo ta mi educador y tutor 
tur loke bo a siña mi tin 
balor 

pa por a duna otro loke mi 
a haya 

amor y pasenshi pa den 
bida no faya. 

Awor ami tin di cuida bo 
pa tur e aña di a pasa cu bo 
sin a falta un dia un sundra 
of sota 

pa a crece fuerte y sabi 
manera mi tata. 

Estudio di Lionfish ta continua 

Studi nnte di Texos A&M University Golvosten hoc endo 
investigocion hunto cu Sonto Roso, Arubo Morine Pork 
Feundotion y Arubo Reef Core Foundotion 




COMO parti di investigacion continuo, De- 
partamento di Agricultura, Criay Pesca (Santa 
Rosa) a bolbe yama bon bini na Raven Walker 
M.Sc., studiante di Texas A&M University 
Galvaston di Estado Unidos, cu ta sigui cu su 
estudio di Lionfish na Aruba. 

E biaha aki e investigador cu ta trahando riba 
su titulo Ph.D. a bolbe pa colecta mas dato di 
bida marino di Aruba pa acopla esaki cu su 
estudio di Lionfish. 

E studiante lo ta haciendo investigacion rib’e 
especie invasivo den nos awanan, esta Lion- 
fish, y e relacionnan cu consumidor y ki efecto 
esaki tin riba bida marino. 

Santa Rosa manera ta conoci ta activo rib’e 


area di conscientisacion como tambe inves- 
tigacion y ta contribui na investigacion y 
trabounan cu diferente instancia. 

P’e investicacion aki cu ta drentando su di dos 
aña, Santa Rosa ta conta rib’e apoyo di Aruba 
Marine Park Foundation y Aruba Reef Care 
Foundation. 

Durante di su estudio e biaha aki, sr. Castro 
Perez y Byron Boekhoudt, sosteni pa un grupo 
grandi di boluntario lo haci varios transecta 
pa acomula dato di e biomasa riba nos rifnan. 

E grupo di boluntario a ricibi presentacion ofi- 
cial di Raven Walker na su yegada pa prepara 
p’e trabounan y tambe duna un bista rib’e balor 
di nan contribucion. 

Un di e datonan cu a resalta durante di e pre- 


sentacion ta e calculo, cu tumando cifranan 
compila di un solo torneo den pasado, por a 
saca afo cu e simple evento di control ey, a 
yuda salva alrededor di 3 y pico miyon pisca 
di nos rifnan, dor di elimina e gran cantidad 
di Lionfish invasivo. 

Prome cu cada expedicion tambe, tur bolun- 
tario ta haya un “briefing” tanto di seguridad 
como e tareanan di e dia. 

E compilacion di datos aki ta sumamente im- 
portante pa yega na miho maneho y strategian- 
an di maneho di pesca como tambe ambiental. 
Di e forma aki Santa Rosa ta sigui contribui na 
piscadornan di nos isla dor di yuda mantene 
nos naturalesa den forma sano. 

Abo gusta pisca? 

Hadicurari, Santa Rosa y 
Stichting Rancho preparando 
pa Dia di Piscado 



FALTA solamente algun siman pa 
Dia di Piscado y Centro di Pesca Had- 
icurari, conhuntamente cu Santa Rosa 
(LW), Stichting Rancho, y varios otro 
instancia, ta den pleno preparacion 
pa celebra e grandioso dia di piscado. 
Tur aña, dia di San Pedro cual ta 29 di 
juni, rond Caribe piscadonan ta rindi 
tributo na e santo patrono di piscado. 
Centro di Pesca Hadicurari tur aña, 
manera ta e tradicion desde 94, ta cel- 
ebra esaki cu dos tremendo competen- 
cia di pesca hunto cu un dia di famia, 
anto na Waf di Rancho na Playa. 

Celebracion grandi 

E biaha aki lo tene e celebracion na e 
pier renoba na Waf i Rancho na Playa 
combina cu Mercado Santa Rosa. 
Fundacion Centro di Pesca Hadicu- 
rari, Santa Rosa y Stichting Rancho a 
uni forsa e biaha aki cu APA, Museo 
Archeologico, Museo Historico y Oa- 
sis Fishing Group, pa un grandioso 
celebracion. 

Diadomingo 3 di juli 2016, dilanti di 
mercado di fruta y bayendo te dilanti 
Mar Azul, lo tin e mercado Santa Rosa 
for di 10’or di mainta cu mas cu 30 tent 
cu tur sorto di producto y cuminda 
crioyo, bar bon surti, torneo di pesca 
cu premio atractivo, pisca fresco na 
benta y tambe un banda musical pa 
deleita publico. 

Tambe lo tin un torneo di piscamento 
pa mucha y adulto na pier di APA, cu 
atractivo premio pa teamnan. 

Lo tin oportunidad pa bishita tanto 
Museo Arkeologico y Museo Historico 
y participa pa gana premio atractivo 
na Waf i Rancho. 

Di awor caba ta invita piscadonan p’e 
reunion di capitan na cual por inscribi 
p’e torneo y cual lo tuma lugar 1 di juli 
na 7West. 

Hopi actividad dia di piscado 

Riba diadomingo 3 di juli henter Oran- 
jestad y tur piscado lo tene e celebra- 
cion unico aki combina cu e tremendo 
Mercado Santa Rosa. 

Ademas di un torneo di pesca cu hopi 
premio atractivo, lo tin un festival 
di cuminda crioyo cu varios stand di 
cuminda na prijs di famia. 

Keri keri, pisca hasa, aw’i playa, sea- 
food mix y mucho mas. Mas cu claro e 
ambiente tipico di piscado, cu su mu- 
sica tipico y banda musical, lo deleita 
un y tur henter dia. 

Dharamdew Hindori ta 
gradua di e Facultad di Ley 
na Universidad di Aruba 

RIBA diabierna 17 di juni 2016, sr. Dharamdew Hindori a gradua 
di e Facultad di Ley na Universidad di Aruba. El a gradua despues di 
defende su tesis titula: 

“Wat is de positie van de verhuurder in het faillissement van de huur- 
der op grond van artikel 39 Failllissementswet?” 

Miembronan di e comision di examen tawata: mr. dr. J. Israél, mr. 
dr. C.J.M. Bollen y mr. G. Wever. Universidad di Aruba ta felicita sr. 
Dharamdew Hindori cu su logro. 



Como un homenahe 
na dos baluarte di futbol 

Carcmcm conoci 
di RCA y DAKOTA 
a entrega e bala 
pa wega final 




E campeonato di futbol division honor 2015-2016 di Arubaanse Voet- 
bal Bond, cu ta den su fase final awor, ta dedica na Njaks Rasmijn y na 
Chommy van der Linden. 

Pero, diaranson ultimo durante e wega final entre SV RCAy SV Dakota, 
a toca honor na dos baluarte di ambos team pa entrega e bala oficial 
di e wega final na e referee. 


A duna e honor na Edwin Dirksz di RCA y Nercisio “Bibichi” Krozendijk 
di Dakota pa entrega e bala. 

Ambos ta veterano di e ekiponan cu ta den Playoff y e sonrisa riba nan 
cara ta bisa tur cos. Banda di nan tabata para Richard Dijkhoff, Presi- 
dente di AVB y Minister di Salud Publico y Deporte, dr. Alex Schwengle. 

Durante Townhall Meeting 

Ciudadanonan di San 
Nicolas contando dia 
pa trabou cuminsa 
den refineria 




TABATA un Town Hall Meeting hopi exitoso 
riba reapertura di refineria dor di CITGO na 
YMCA San Nicolas diahuebs anochi. 

Prome Mininster Mike Eman hunto cu Minis- 
ternan Mike de Meza y Paul Croes a duna un 
splicacion amplio n’e publico grandi presente 
rib’e contract, e reapertura di e refineria y su 
beneficionan, tanto pa San Nicolas y bisindario 
como Aruba en general. 

E ciudadanonan presente tabata varia entre ex 
empleadonan y ciudadanonan cu kier a scucha 
e bon noticia cu miembronan di Gabinete Mike 
Eman a trece pa nan. 

Roy Peterson a sali hopi satisfecho di e en- 
cuentro. 

“E anochi tabata hopi informativo. Nos a haya 
un splicacion na placa chikito di tur e deta- 
yenan di e refineria. Mi kier a felicita e team 
negociador di Aruba ya cu nan a haci un trabou 
estupendo. Aruba no tabata mucho fuerte para 
pa negocia e contracto aki, ya cu nos no tabatin 
nada, solamente e refineria. Pabo bay negocia 
y saca beneficionan manera a wordo splica ta 
cos di elogia,” Petersona a bisa. 


E tabatin elogio pa Minister Mike de Meza, 
kende a lucha pa logra e reapertura. 

E ciudadano aki tabatin masha comentario 
positivo pa e condicion poni dor di Gobierno 
cu e refineria lo mester ta mas berde posibel, 
cuminsando pa uzo di gas den nan operacion. 
Segun el a splica, pa cada dollar cu inverti pa 
kima fuel oil aki un par di aña e “return on in- 
vestment” lo ta 4 dollar, mientras cu operando 
riba gas, e inversion cu mester haci ta cumbini 
tur hende. 

“Nos tin cu recorda tambe cu tin companianan 
borando pa gas y tin posibilidad hopi grandi 
cu nos lo tin nos propio gas y lo yuda nos hopi 
mas. Pa medio ambiente, e ta algo estupendo”, 
el a bisa. 

Ministernan di Gabinete Mike Eman a pasa 
henter diahuebs pariba di brug den encuentro 
cu gremionan pa informa nan riba detayenan 
di e contract y den oranan di anochi a topa cu 
ciudadanonan di San Nicolas y di otro barionan 
pariba di brug. 

Entre esnan presente na e encuentro aki na 
YMCA tabatin varios ex empleado di e re- 


fineria, kendenan kier a scucha kico tur e 
reapertura ta nifica. 

Graciela Vrolijk-Geerman, ex trahado di Vale- 
ro, tabata hunto cu algun ex colega y a bisa: 
“Nos tin hopi tempo ta scucha cu e refineria ta 
bay habri, ta scucha hopi cos riba caya. 

P’esey mi a dicidi di bini awe nochi y scucha pa 
mi mes cual ta e situacion,” el a bisa.” 

E reapertura di e refineria ta hopi importante, 
pasobra ainda tin hendenan cu no a haya un 
otro trabou. 

“Nos tur ta pidi pa laga luna pasa pa nos bay 
bek paden,” el a bisa despues di a scucha tur 
informacion presenta p’e mandatarionan. 

E ciudadano aki a keda hopi satisfecho di e 
informacion ricibi, bayendo profundamente 
den e contractnan, tur e condicionnan poni, 
con e trabounan ta wordo reparti den e prome 
y di dos fase, etc. 

“Riba hopi punto e splicacion tabata hopi 
duidelijk. Mi ta contento di a acudi na e Town- 
hall Meeting y mi ta pura pa prome di augustus 
yega”, sra. Vrolijk Geerman a bisa cu un sonrisa 
riba su cara. 

E team negociador di Gabinete Mike Eman a 
bin ta haciendo esfuersonan grandi e ultimo 
aña pa logra yega na un acuerdo cu CITGO 
cual ta trece beneficionan p’e ciudadanonan y 
pais Aruba. Varios experto a bisa cu e contracto 
cu CITGO ta un logro grandi, mirando tur e e 
beneficionan cu a logra saca, cu tin su efecto 
positivo riba economia di Aruba. 

“Sigur Aruba a haya un miho contract cu Cor- 
sou”, tabata un di e cmentarionan. 

Pueblo di San 
Nicolas a aprecia 
Townhall Meeting 
riba refineria 




asisti pa scucha pa su mes kico a wordo logra 
den e deal. 


E Townhall Meeting di diahuebs anochi na 
YMCA San Nicolas a demostra cu pueblo ta 
aprecia e tipo di encuentronan aki, unda cu e 
mandatarionan ta duna informacion na pueblo 
riba temanan di interes sea p’e bario of pais 
Aruba. 

Prome Minister Mike Eman, hunto cu Minister 
di Asuntonan Economico y Energia Mike de 
Meza y Minister di Trabou Paul Croes a sinta 
na mesa, hunto cu e lider di e team negocia- 
dor Richard Arends, dilanti un publico grandi 
y a duna informacion riba e contractnan cu a 
wordo firma cu CITGO pa logra reapertura di 
e refineria. 

A wordo splica na esnan presente cu e prome 
fase ta rehabilitacion di e refineria durante cual 
proceso sumanan cuantioso lo wordo inverti 
pa pon’e den condicional optimal. Den e di dos 
fase ta cuminsa cu e produccion diario di crudo 
pisa di Venezuela. 

Francis Oduber, representante di Oduber Con- 
tractor cu tin mas di 60 aña trahando na San 
Nicolas, tabata sinta den prome fila pa scucha 
locual miembronan di Gabinete Mike Eman tin 
di bisa relaciona cu e contract nobo cu CITGO 
pa reapertura di e refineria. 


“Semper di mi bida mi a traha den e refineria 
como contractista. E presentacionnan tabata 
hopi bon y pa San Nicolas esaki sigur ta algo 
grandi. 

E hecho aki mester wordo celebra den forma 
grandi pa tur hende realisa kico e reapertura 
aki ta nifica pa pais Aruba”, el a splica. 

Sr. Oduber a bisa cu e hecho cu e refineria ta 
bay den funcion bek, despues di e proceso di 
rehabilitacion, ta algo grandi pa industria di 
refineria y pa entradanan di pais Aruba, e ta 
algo enorme. 

“E ta trece un aliento nobo pa Aruba”, el a bisa. 

Locual e ta considera como algo historico ta 
e hecho cu Aruba ta bira doño di e refineria. 
Esaki ta algo hopi grandi y ademas tin e tere- 
nonanan tambe cu Aruba lo haya bek. 

Otro aspecto cu lo trece un cambio grandi ta 
cu e refineria lo no trece contaminacion, ya cu 
e emision lo baha asina hopi cu Aruba lo bay 
tin un refineria hopi mas limpi cu tabatin den 
pasado. 

Un di e ciudadanonan den e Townhall Meeting 
na YMCA San Nicolas tabata Gregory, kende 
ta biba na San Nicolas pero nunca a traha den 
e refineria. 

Esaki, el a bisa, tabata un anochi cu e mester a 


“Duna informacion ta hopi bon, pasobra sem- 
per bo ta scucha cos di diferente hende y no ta 
tur hende tin e informacionnan corecto. 
Despues di awe nochi, mayoria hende sa exact- 
amente kico ta bay pasa awor na San Nicolas. 
Mi ta hopi contento cu esaki”, el termina 
bisando. 

Tambe e ciudadano aki a haya e anochi uno 
facil y comprendibel pa e forma con Minister 
de Meza a trece e detayenan di e contractnan 
firma cu CITGO dilanti. 

El a uza un mapa pa mustra esnan presente 
cual area CITGO ta keda cune y cual ta bay bek 
pa pais Aruba. Pero tambe kico Gobierno tin 
pensa di haci cu e terenonan aki. 

E noticia cu Gabinete Mike Eman y su team 
negociador a pusha pa e refineria aki ta mas 
berde posibel uzando gas den nan operacion, 
ta algo cu e mes y ciudadanonan di San Nicolas 
ta aprecia hopi mes. 

“Awo nos no ta bay tin mas e problema di e 
huma cu ta sali for di e pipanan. 

E ta bon pa San Nicolas, pasobra e lo no trece 
molester mas pa e habitantenan ora cu biento 
cambia di direccion. Mi ta contento con tur cos 
a bay manera tur hende tabat kier. 

Awor ban sigui.” 

